ফজলির আরেকটি জাত হলো ‘সুরমা’। প্রচলিত নাম ‘সুরমা ফজলি’। এটি আকারে একটু ছোট। তবে স্বাদে উৎকৃষ্ট। বাঘা ও চারঘাট এলাকায় উন্নতমানের ফজলি আম ব্যাপকভাবে চাষ হয়ে আসছে। অবিভক্ত ভারতে বাঘার ফজলি আম কলকাতার বাজারে ব্যাপকভাবে সমাদৃত ছিল। এটি চাঁপাইনবাবগঞ্জের আমের চেয়ে আকারে অনেকটা ছোট হলেও স্বাদে-গন্ধে অতুলনীয়। ইদানীং নওগাঁ জেলার বদলগাছি ও ধামইরহাট এলাকায় ‘নাক ফজলি’ নামের আরেকটি জাতের চাষ হয়ে থাকে। এ ছাড়া দিনাজপুরেও ফজলি আমের চাষ হয়।